text: Det hjalp at protestere
  15 februar 2013 kl. 14.18
  Politikere ville lukke idrætsbørnehave, men højlydte protester fik dem til at ændre holdning.
  Idrætsbørnehaven Ta'fat i Fredericia lukker alligevel ikke. Det var ellers politikernes holdning, fordi der var for få børn i børnehaven.
  Men folkelige protester har betydet, at der nu er opnået enighed i Børne- og Ungdomsudvalget om IKKE at lukke idrætsbørnehaven Ta'fat.
  Istedet fusioneres idrætsbørnehaven med en af byens andre institutioner, KastanjeGården, der også er idrætsbørnehave.
  De to børnehaver fortsætter på hver deres matrikel, men vil fremover blive drevet som én institution.
  